02018R1542 — LT — 15.10.2022 — 005.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

TARYBOS REGLAMENTAS (ES) 2018/1542

2018 m. spalio 15 d.

dėl ribojamųjų kovos su cheminio ginklo platinimu ir naudojimu priemonių







1 straipsnis

Šiame reglamente vartojamų terminų apibrėžtys:

a) cheminiis ginklas – cheminis ginklas, kaip apibrėžta Cheminio ginklo uždraudimo konvencijos (CWC) II straipsnyje;

b) reikalavimas – kiekvienas procesiniais veiksmais patvirtintas arba nepatvirtintas reikalavimas, pateiktas iki šio reglamento įsigaliojimo dienos arba po jos, susijęs su sutarties ar sandorio vykdymu arba pateiktas dėl sutarties ar sandorio ir visų pirma apimantis: i) reikalavimą vykdyti įsipareigojimą pagal sutartį ar sandorį arba su jais susijusį įsipareigojimą; ii) reikalavimą pratęsti bet kokios formos obligacijos, finansinės garantijos ar žalos atlyginimo įsipareigojimo terminą arba juos apmokėti; iii) reikalavimą dėl kompensacijos, susijusios su sutartimi ar sandoriu; iv) priešieškinį; v) reikalavimą pripažinti, be kita ko, taikant egzekvatūros procedūrą, bet kur priimtą teismo, arbitražo ar lygiavertį sprendimą arba užtikrinti jų vykdymą;

c) sutartis arba sandoris – neatsižvelgiant į taikytiną teisę sudaryti visų formų sandoriai, susidedantys iš vienos arba daugiau tarp tų pačių ar skirtingų šalių sudarytų sutarčių arba panašių įsipareigojimų; šiuo atveju sąvoka „sutartis“ apima teisiškai nepriklausomą arba priklausomą įsipareigojimą, garantiją arba žalos atlyginimo įsipareigojimą, pirmiausia – finansinę garantiją ar finansinį žalos atlyginimo įsipareigojimą, ir kreditą, taip pat visas susijusias nuostatas, taikytinas pagal sandorį ar susijusias su juo;

d) kompetentingos institucijos – valstybių narių kompetentingos institucijos, nurodytos II priede išvardytose interneto svetainėse;

e) ekonominiai ištekliai – bet kokios rūšies materialusis arba nematerialusis, kilnojamasis arba nekilnojamasis turtas, kuris nėra lėšos, tačiau gali būti panaudotas lėšoms, prekėms ar paslaugoms įsigyti;

f) ekonominių išteklių įšaldymas – draudimas naudoti ekonominius išteklius lėšoms gauti arba prekėms ar paslaugoms įsigyti bet kokiu būdu, įskaitant (tačiau ne tik) jų pardavimą, nuomą arba įkeitimą;

g) lėšų įšaldymas – bet kokio lėšų judėjimo, pervedimo, keitimo ar naudojimo, galimybės jomis naudotis arba jų tvarkymo pakeičiant jų dydį, sumą, vietą, nuosavybę, valdymą, savybes, paskirtį arba atliekant kitus pakeitimus, kurie leistų lėšas naudoti, įskaitant investicijų portfelio valdymą, draudimas;

h) lėšos – finansinis turtas ir visų rūšių išmokos, įskaitant (tačiau ne tik): i) grynuosius pinigus, čekius, piniginius reikalavimus, įsakomuosius čekius, pinigines perlaidas ir kitas mokėjimo priemones; ii) indėlius finansų įstaigose arba kituose subjektuose, sąskaitų balansus, skolas ir skolinius įsipareigojimus; iii) viešai arba privačiai parduodamus vertybinius popierius ir skolos dokumentus, įskaitant vertybinius popierius ir akcijas, vertybinių popierių sertifikatus, obligacijas, vekselius, pažymėjimus akcijoms įsigyti nustatytu laiku ir nustatyta kaina, akcinių bendrovių obligacijas ir sutartis dėl išvestinių vertybinių popierių; iv) palūkanas, dividendus arba kitas pajamas iš turto arba turto vertės prieaugio; v) paskolą, užskaitos teisę, garantijas, sutarties vykdymo garantijas arba kitus finansinius įsipareigojimus; vi) akredityvus, važtaraščius, pardavimo sąskaitas ir vii) dokumentus, kuriais patvirtinama lėšų ar kitų finansinių išteklių nuosavybės teisė;

i) Sąjungos teritorija – valstybių narių teritorijos, kurioms Sutartyje nustatytomis sąlygomis taikoma Sutartis, įskaitant jų oro erdvę.

2 straipsnis

1. Įšaldomos visos I priede išvardytiems fiziniams ar juridiniams asmenims, subjektams ar organizacijoms priklausančios, jų nuosavybe esančios, jų valdomos ar kontroliuojamos lėšos ir ekonominiai ištekliai.

2. I priede išvardytiems fiziniams ar juridiniams asmenims, subjektams ar organizacijoms arba jų naudai nei tiesiogiai, nei netiesiogiai nesudaroma galimybė naudotis jokiomis lėšomis ar ekonominiais ištekliais.

3. I priede išvardijami fiziniai ar juridiniai asmenys, subjektai ir organizacijos, kuriuos Taryba, vadovaudamasi Tarybos sprendimo (BUSP) 2018/1544 3 straipsnio 1 dalimi, nustatė kaip: a) fizinius ar juridinius asmenis, subjektus ar organizacijas, kurie yra atsakingi, teikia reikalingą finansinę, techninę ar materialinę paramą arba kitaip prisideda prie šių veiksmų: i) cheminio ginklo gamybos, įsigijimo, laikymo, kūrimo, gabenimo, kaupimo arba perkėlimo; ii) cheminio ginklo naudojimo arba iii) dalyvavimo rengiantis naudoti cheminį ginklą; b) fizinius ar juridinius asmenis, subjektus ar organizacijas, kurie padeda, skatina arba kursto bet kurį fizinį ar juridinį asmenį, subjektą ar organizaciją dalyvauti bet kokioje veikloje, nurodytoje a punkte, ir taip sukelia pavojų ar prie jo prisideda, kad tokia veikla gali būti vykdoma ir c) fizinius ar juridinius asmenis, subjektus ar organizacijas, susijusius su a ir b punktuose nurodytais fiziniais ar juridiniais asmenimis, subjektais ar organizacijomis.

3 straipsnis

1. Nukrypdamos nuo 2 straipsnio, valstybių narių kompetentingos institucijos tokiomis sąlygomis, kurias jos laiko tinkamomis, gali leisti nutraukti tam tikrų lėšų arba ekonominių išteklių įšaldymą arba leisti naudotis tam tikromis įšaldytomis lėšomis arba ekonominiais ištekliais, jeigu jos nustato, kad atitinkamos lėšos arba ekonominiai ištekliai yra: a) reikalingi I priede išvardytų fizinių ar juridinių asmenų, subjektų ar organizacijų ir nuo tokių fizinių asmenų priklausomų šeimos narių pagrindiniams poreikiams, įskaitant mokėjimus už maisto produktus, nuomą arba hipoteką, vaistus ir gydymą, mokesčius, draudimo įmokas ir komunalines paslaugas, tenkinti; b) skirti tik pagrįstiems profesiniams mokesčiams sumokėti arba patirtoms išlaidoms, susijusioms su teisinių paslaugų teikimu, kompensuoti; c) skirti tik mokesčiams arba aptarnavimo mokesčiams už kasdienį įšaldytų lėšų arba ekonominių išteklių laikymą ar tvarkymą sumokėti; d) reikalingi ypatingoms išlaidoms, jei atitinkama kompetentinga institucija kitų valstybių narių kompetentingoms institucijoms ir Komisijai bent prieš dvi savaites iki leidimo suteikimo yra pranešusi priežastis, dėl kurių, jos nuomone, konkretus leidimas turėtų būti suteiktas, arba e) mokėtini į diplomatinės ar konsulinės atstovybės arba tarptautinės organizacijos, kuri pagal tarptautinę teisę naudojasi imunitetais, sąskaitą arba iš jos, tiek, kiek tie mokėjimai skirti naudoti oficialiais diplomatinės arba konsulinės atstovybės arba tarptautinės organizacijos tikslais.

2. Atitinkama valstybė narė per dvi savaites informuoja kitas valstybes nares ir Komisiją apie bet kokį pagal 1 dalį suteiktą leidimą.

4 straipsnis

1. Nukrypdamos nuo 2 straipsnio 1 dalies, valstybių narių kompetentingos institucijos gali leisti nutraukti tam tikrų lėšų arba ekonominių išteklių įšaldymą, jei laikomasi šių sąlygų: a) dėl lėšų ar ekonominių išteklių yra arbitražo sprendimas, priimtas iki tos dienos, kurią 2 straipsnyje nurodytas fizinis ar juridinis asmuo, subjektas ar organizacija buvo įtraukti į I priede pateiktą sąrašą, arba iki tos dienos arba vėliau dėl tų lėšų ar ekonominių išteklių Sąjungoje priimtas teismo arba administracinis sprendimas, arba priimtas teismo sprendimas, vykdytinas atitinkamoje valstybėje narėje; b) lėšos ar ekonominiai ištekliai bus naudojami tik reikalavimams, kurių vykdymas užtikrintas tokiu sprendimu arba kurie pripažinti teisėtais tokiu sprendimu, tenkinti, laikantis taikomais įstatymais ir kitais teisės aktais, kuriais reglamentuojamos tokius reikalavimus turinčių asmenų teisės, nustatytų ribų; c) sprendimas nėra I priede pateiktame sąraše nurodyto fizinio ar juridinio asmens, subjekto arba organizacijos naudai ir d) sprendimo pripažinimas neprieštarauja atitinkamos valstybės narės viešajai tvarkai.

2. Atitinkama valstybė narė per dvi savaites informuoja kitas valstybes nares ir Komisiją apie visus pagal 1 dalį suteiktus leidimus.

5 straipsnis

1. Nukrypdamos nuo 2 straipsnio 1 dalies ir su sąlyga, kad I priede išvardyti fiziniai ar juridiniai asmenys, subjektai ar organizacijos privalo atlikti mokėjimą pagal sutartį arba susitarimą, kurį sudarė atitinkamas fizinis ar juridinis asmuo, subjektas ar organizacija, arba pagal prievolę, kuri atitinkamam fiziniam ar juridiniam asmeniui, subjektui ar organizacijai buvo nustatyta anksčiau nei tą dieną, kurią tas fizinis ar juridinis asmuo, subjektas ar organizacija buvo įtraukti į I priedą, valstybių narių kompetentingos institucijos tokiomis sąlygomis, kurias jos laiko tinkamomis, gali leisti nutraukti tam tikrų lėšų arba ekonominių išteklių įšaldymą, jeigu atitinkama kompetentinga institucija nustatė, kad: a) lėšos arba ekonominiai ištekliai bus naudojami I priede nurodyto fizinio ar juridinio asmens, subjekto arba organizacijos mokėjimui atlikti ir b) mokėjimu nepažeidžiama 2 straipsnio 2 dalis.

2. Atitinkama valstybė narė per dvi savaites informuoja kitas valstybes nares ir Komisiją apie visus pagal 1 dalį suteiktus leidimus.

6 straipsnis

1. 2 straipsnio 2 dalimi finansų arba kredito įstaigoms nedraudžiama kredituoti įšaldytų sąskaitų, gavus lėšų, kurias trečiosios šalys pervedė į sąraše nurodyto fizinio ar juridinio asmens, subjekto ar organizacijos sąskaitą, jei visi tokių sąskaitų papildymai taip pat bus įšaldomi. Finansų ar kredito įstaiga apie visas tokias operacijas nedelsdama praneša atitinkamai kompetentingai institucijai.

2. 2 straipsnio 2 dalis netaikoma, kai įšaldytos sąskaitos papildomos: a) palūkanomis arba kitomis dėl šių sąskaitų atsirandančiomis pajamomis; b) mokėjimais pagal sutartis, susitarimus ar įsipareigojimus, kurie buvo sudaryti arba nustatyti anksčiau nei tą dieną, kurią 2 straipsnyje nurodytas fizinis ar juridinis asmuo, subjektas ar organizacija buvo įtraukti į I priedą, arba c) mokėjimais pagal valstybėje narėje priimtus ar atitinkamoje valstybėje narėje vykdytinus teismo, administracinius ar arbitražo sprendimus.

7 straipsnis

1. Nedarant poveikio taikomoms ataskaitų teikimo, konfidencialumo ir profesinės paslapties taisyklėms, fiziniai ir juridiniai asmenys, subjektai ir organizacijos: a) nedelsdami pateikia valstybės narės, kurioje yra jų buveinė arba kurioje jie įsikūrę, kompetentingai institucijai visą informaciją, kuri padėtų laikytis šio reglamento nuostatų, pavyzdžiui, informaciją apie pagal 2 straipsnį įšaldytas sąskaitas bei sumas, ir tiesiogiai arba per valstybę narę perduoda šią informaciją Komisijai, ir b) bendradarbiauja su kompetentinga institucija, kai ši informacija tikrinama.

2. Visa Komisijos tiesiogiai gauta papildoma informacija pateikiama valstybėms narėms.

3. Visa pagal šį straipsnį pateikta arba gauta informacija naudojama tik tais tikslais, kuriais ji buvo pateikta arba gauta.

8 straipsnis

Draudžiama sąmoningai ir tyčia dalyvauti veikloje, kurios tikslas arba poveikis yra išvengti 2 straipsnyje nurodytų priemonių.

9 straipsnis

1. Dėl lėšų ir ekonominių išteklių įšaldymo arba atsisakymo leisti naudotis lėšomis ar ekonominiais ištekliais, kai šie veiksmai vykdomi sąžiningai ir vadovaujantis tuo, kad jais laikomasi šio reglamento, neatsiranda jokia jį įgyvendinančio fizinio ar juridinio asmens, subjekto ar organizacijos arba jų direktorių ar darbuotojų atsakomybė, išskyrus atvejus, kai įrodoma, kad lėšos ir ekonominiai ištekliai buvo įšaldyti arba jais neleista naudotis dėl aplaidumo.

2. Fiziniai ar juridiniai asmenys, subjektai ar organizacijos nelaikomi atsakingais už savo veiksmus, jeigu jie nežinojo ir neturėjo pagrįstos priežasties įtarti, kad savo veiksmais jie pažeistų šiame reglamente nustatytas priemones.

10 straipsnis

1. Netenkinami jokie su sutartimi arba sandoriu, kurių vykdymui tiesioginį arba netiesioginį, visapusišką arba dalinį poveikį turėjo šiuo reglamentu nustatytos priemonės, susiję reikalavimai dėl žalos atlyginimo arba kiti šios rūšies reikalavimai, pavyzdžiui, reikalavimai dėl kompensacijos ar dėl garantijos suteikimo, visų pirma reikalavimai pratęsti arba apmokėti obligaciją, garantiją ar žalos atlyginimo įsipareigojimą, ypač finansinę garantiją ar finansinį žalos atlyginimo įsipareigojimą, kad ir kokia būtų jų forma, kuriuos pateikė: a) I priedo sąraše išvardyti fiziniai ar juridiniai asmenys, subjektai ar organizacijos; b) fiziniai ar juridiniai asmenys, subjektai ar organizacijos, veikiantys per a punkte nurodytus asmenis, subjektus ar organizacijas arba jų vardu.

2. Visuose procesiniuose veiksmuose dėl reikalavimo vykdymo pareiga įrodyti, kad 1 dalimi nedraudžiama tenkinti reikalavimo, tenka to reikalavimo vykdymo siekiančiam fiziniam ar juridiniam asmeniui, subjektui ar organizacijai.

3. Šiuo straipsniu nedaromas poveikis 1 dalyje nurodytų fizinių ar juridinių asmenų, subjektų ir organizacijų teisei į sutartinių prievolių nesilaikymo pagal šį reglamentą teisėtumo teisminę peržiūrą.

11 straipsnis

1. Komisija ir valstybės narės viena kitą informuoja apie priemones, kurių buvo imtasi pagal šį reglamentą, ir viena kitai teikia bet kokią kitą turimą svarbią su šiuo reglamentu susijusią informaciją, visų pirma informaciją apie: a) lėšas, įšaldytas pagal 2 straipsnį, ir leidimus, suteiktus pagal 3, 4 ir 5 straipsnius; b) pažeidimus, vykdymo užtikrinimo problemas ir nacionalinių teismų priimtus sprendimus.

2. Valstybės narės nedelsdamos teikia viena kitai ir Komisijai bet kokią kitą turimą svarbią informaciją, kuri gali trukdyti veiksmingai įgyvendinti šį reglamentą.

12 straipsnis

1. Jeigu Taryba nusprendžia fiziniam ar juridiniam asmeniui, subjektui ar organizacijai taikyti 2 straipsnyje nurodytas priemones, ji atitinkamai iš dalies pakeičia I priedą.

2. Taryba tiesiogiai, jei adresas žinomas, arba viešai paskelbdama pranešimą, 1 dalyje nurodytam fiziniam ar juridiniam asmeniui, subjektui ar organizacijai praneša apie savo sprendimą, įskaitant įtraukimo į sąrašą motyvus, suteikdama tokiam fiziniam ar juridiniam asmeniui, subjektui arba organizacijai galimybę pateikti pastabas.

3. Jeigu pateikiama pastabų arba naujų esminių įrodymų, Taryba peržiūri savo sprendimą ir atitinkamai informuoja susijusį fizinį ar juridinį asmenį, subjektą ar organizaciją.

4. I priede pateiktas sąrašas peržiūrimas reguliariai ir bent kartą per 12 mėnesių.

5. Komisija įgaliojama iš dalies keisti II priedą, remdamasi valstybių narių pateikta informacija.

13 straipsnis

1. I priede pateikiami atitinkamų fizinių ar juridinių asmenų, subjektų ar organizacijų įtraukimo į sąrašą motyvai.

2. I priede pateikiama informacija, jei jos turima, būtina atitinkamų fizinių ar juridinių asmenų, subjektų ar organizacijų tapatybei nustatyti. Tokia apie fizinius asmenis teikiama informacija gali apimti vardą ir pavardę, įskaitant slapyvardžius, gimimo datą ir vietą, pilietybę, paso bei asmens tapatybės kortelės numerius, lytį, adresą, jei žinomas, ir pareigas arba profesiją. Tokia apie juridinius asmenis, subjektus ar organizacijas teikiama informacija gali apimti pavadinimą, registracijos vietą ir datą, registracijos numerį ir veiklos vykdymo vietą.

14 straipsnis

1. Valstybės narės nustato taisykles, kuriomis reglamentuojamos už šio reglamento nuostatų pažeidimus taikytinos sankcijos, ir imasi visų būtinų priemonių užtikrinti, kad jos būtų įgyvendinamos. Numatytos sankcijos turi būti veiksmingos, proporcingos ir atgrasomos.

2. Įsigaliojus šiam reglamentui, valstybės narės nedelsdamos praneša Komisijai apie šias taisykles ir apie bet kokius vėlesnius pakeitimus.

15 straipsnis

1. Komisija, vykdydama užduotis pagal šį reglamentą, tvarko asmens duomenis. Šios užduotys yra: a) įtraukti I priedo turinį į elektroninį konsoliduotą asmenų, grupių ir subjektų, kuriems taikomos ES finansinės sankcijos, sąrašą, ir interaktyvų sankcijų žemėlapį, kurie abu skelbiami viešai; b) tvarkyti informaciją apie šio reglamento priemonių poveikį, pavyzdžiui, įšaldytų lėšų vertę ir informaciją apie kompetentingų institucijų išduotus leidimus.

2. 1 dalies tikslais II priede nurodyta Komisijos tarnyba paskiriama Komisijos duomenų valdytoju, kaip apibrėžta Reglamento (EB) Nr. 45/2001 2 straipsnio d punkte, siekiant užtikrinti, kad atitinkami fiziniai asmenys galėtų naudotis savo teisėmis pagal Reglamentą (EB) Nr. 45/2001.

16 straipsnis

1. Valstybės narės paskiria šiame reglamente nurodytas kompetentingas institucijas ir nurodo jas II priede išvardytose interneto svetainėse. Valstybės narės praneša Komisijai apie visus II priede išvardytų jų interneto svetainių adresų pasikeitimus.

2. Įsigaliojus šiam reglamentui, valstybės narės nedelsdamos praneša Komisijai apie savo kompetentingas institucijas, įskaitant tų kompetentingų institucijų kontaktinius duomenis, ir apie bet kokius vėlesnius pakeitimus.

3. Jeigu šiame reglamente nustatytas reikalavimas teikti Komisijai pranešimus, ją informuoti arba kitaip palaikyti su ja ryšius, tai daroma naudojantis II priede pateiktu adresu ir kitais kontaktiniais duomenimis.

17 straipsnis

Šis reglamentas taikomas:

a) Sąjungos teritorijoje, įskaitant jos oro erdvę;

b) visuose valstybės narės jurisdikcijai priklausančiuose orlaiviuose ar laivuose;

c) visiems Sąjungos teritorijoje arba už jos ribų esantiems fiziniams asmenims, kurie yra valstybių narių piliečiai;

d) visiems Sąjungos teritorijoje ar už jos ribų esantiems juridiniams asmenims, subjektams ar organizacijoms, kurie yra įregistruoti ar įsteigti pagal valstybių narių teisę;

e) visiems Sąjungoje visą verslo veiklą arba jos dalį vykdantiems juridiniams asmenims, subjektams ar organizacijoms.

18 straipsnis

Šis reglamentas įsigalioja jo paskelbimo Europos Sąjungos oficialiajame leidinyje dieną.

Šis reglamentas privalomas visas ir tiesiogiai taikomas visose valstybėse narėse.









I PRIEDAS

2 STRAIPSNYJE NURODYTŲ ASMENŲ, SUBJEKTŲ IR ORGANIZACIJŲ SĄRAŠAS

▼M1

A. FIZINIAI ASMENYS







Vardas, pavardė Identifikuojamoji informacija Įtraukimo į sąrašą priežastys Įtraukimo į sąrašą data 1. Tariq YASMINA dar žinomas kaip: Tariq Yasmina Lytis: vyras Laipsnis: pulkininkas; Pilietybė: Sirijos Tariq Yasmina veikia kaip Mokslinių studijų ir tyrimų centro (SSRC) ir Prezidentūros ryšių palaikymo pareigūnas ir eidamas šias pareigas dalyvauja Sirijos režimui naudojant ir rengiantis naudoti cheminį ginklą. 2019 1 21 2. Khaled NASRI dar žinomas kaip: Mohammed Khaled Nasri; Haled Natsri; Lytis: vyras Laipsnis: SSRC „Instituto 1000“ vadovas; Pilietybė: Sirijos Khaled Nasri vadovauja „Institutui 1000“, Mokslinių studijų ir tyrimų centro (SSRC) padaliniui, atsakingam už Sirijos cheminių ginklų programos kompiuterinių ir elektronikos sistemų kūrimą ir gamybą. 2019 1 21 3. Walid ZUGHAIB dar žinomas kaip: Zughib, Zgha'ib, Zughayb; Laipsnis: daktaras, SSRC „Instituto 2000“ vadovas Lytis: vyras Pilietybė: Sirijos Walid Zughaib vadovauja „Institutui 2000“, Mokslinių studijų ir tyrimų centro (SSRC) padaliniui, atsakingam už Sirijos cheminių ginklų programos mechaninių elementų kūrimą ir gamybą. 2019 1 21 4. Firas AHMED dar žinomas kaip: Ahmad; Laipsnis: pulkininkas, SSRC „Instituto 1000“ saugumo tarnybos vadovas Lytis: vyras Gimimo data: 1967 m. sausio 21d.; Pilietybė: Sirijos Firas Ahmed vadovauja „Instituto 1000“, Mokslinių studijų ir tyrimų centro (SSRC) padalinio, atsakingo už Sirijos cheminių ginklų programos kompiuterinių ir elektronikos sistemų kūrimą ir gamybą, saugumo tarnybai. Jis dalyvavo perduodant ir slepiant su cheminiu ginklu susijusias medžiagas po to, kai Sirija prisijungė prie Cheminio ginklo uždraudimo konvencijos. 2019 1 21 ▼M3 5. Said SAID Dar žinomas kaip: Saeed, Sa’id Sa’id, Laipsnis: daktaras, SSRC „Instituto 3000“ (dar žinomo kaip „Institutas 6000“) narys Lytis: vyras Gimimo data: 1955 m. gruodžio 11 d. Said Said yra „Instituto 3000“ (dar žinomo kaip „Institutas 6000“), Mokslinių studijų ir tyrimų centro (SSRC) padalinio, atsakingo už Sirijos cheminio ginklo kūrimą ir gamybą, svarbus asmuo. 2019 1 21 ▼M1 6. Anatoliy Vladimirovich CHEPIGA Анатолий Владимирович ЧЕПИГА, dar žinomas kaip Ruslan BOSHIROV Lytis: vyras Gimimo datos: 1979 m. balandžio 5 d.; 1978 m. balandžio 12 d. Gimimo vietos: Nikolaevka, Amūro sritis, Rusija; Dušanbė, Tadžikistanas GRU karininkas Anatoliy Chepiga (dar žinomas kaip Ruslan Boshirov) turėjo, pervežė ir 2018 m. kovo 4 d. savaitgalį Solsberyje panaudojo paralyžiuojamąją nuodingąją medžiagą („Novičok“). 2018 m. rugsėjo 5 d. JK Karališkoji prokuratūra pateikė Ruslanui Boširovui kaltinimus dėl sąmokslo siekiant nužudyti Sergejų Skripalį, dėl pasikėsinimo nužudyti Sergejų Skripalį, Julią Skripal ir Nicką Bailey, dėl „Novičok“ naudojimo ir turėjimo ir dėl tyčinio Julios Skripal bei Nicko Bailey sunkaus kūno sužalojimo. 2019 1 21 7. Alexander Yevgeniyevich MISHKIN Александр Евгеньевич МИШКИН, dar žinomas kaip Alexander PETROV Lytis: vyras Gimimo data: 1979 m. liepos 13 d. Gimimo vietos: Loyga, Rusija; Kotlas, Rusija GRU karininkas Alexander Mishkin (dar žinomas kaip Alexander Petrov) turėjo, pervežė ir 2018 m. kovo 4 d. savaitgalį Solsberyje panaudojo paralyžiuojamąją nuodingąją medžiagą („Novičok“). 2018 m. rugsėjo 5 d. JK Karališkoji prokuratūra pateikė Aleksandrui Petrovui kaltinimus dėl sąmokslo siekiant nužudyti Sergejų Skripalį, dėl pasikėsinimo nužudyti Sergejų Skripalį, Julią Skripal ir Nicką Bailey, dėl „Novičok“ naudojimo ir turėjimo ir dėl tyčinio Julios Skripal bei Nicko Bailey sunkaus kūno sužalojimo. 2019 1 21 8. Vladimir Stepanovich ALEXSEYEV Владимир Степанович АЛЕКСЕЕВ Lytis: vyras Pareigos: GRU vadovo pirmasis pavaduotojas Vladimir Stepanovich Alexseyev yra GRU (dar žinomo kaip GU) vadovo pirmasis pavaduotojas. Atsižvelgiant į V. Alexseyev aukštas vadovaujamąsias pareigas GRU, jis yra atsakingas už tai, kad GRU pareigūnai turėjo, pervežė ir 2018 m. kovo 4 d. savaitgalį Solsberyje panaudojo paralyžiuojamąją nuodingąją medžiagą („Novičok“). 2019 1 21 9. Igor Olegovich KOSTYUKOV Игорь Олегович КОСТЮКОВ Lytis: vyras Pareigos: GRU vadovas Igor Olegovich Kostyukov, atsižvelgiant į jo, kaip GRU (dar žinomo kaip GU) vadovo pirmojo pavaduotojo, aukštas vadovaujamąsias pareigas tuo metu, yra atsakingas už tai, kad GRU pareigūnai turėjo, pervežė ir 2018 m. kovo 4 d. savaitgalį Solsberyje panaudojo paralyžiuojamąją nuodingąją medžiagą („Novičok“). 2019 1 21 ▼M4 10. Andrei Veniaminovich YARIN (Андрей Вениаминович ЯРИН) Lytis: vyras Gimimo data: 1970 m. vasario 13 d. Gimimo vieta: Nizhny Tagil (Žemutinis Tagilas) Pilietybė: Rusijos Pareigos: Prezidento vidaus politikos direktorato vadovas Andrei Yarin yra Rusijos Federacijos Prezidentūros Prezidento vidaus politikos direktorato vadovas. Eidamas šias pareigas jis yra atsakingas už vidaus politikos gairių parengimą ir įgyvendinimą. Andrei Yarin taip pat buvo paskirtas į Prezidentūros darbo grupę, kuriai buvo pavesta kovoti su Alexei Navalny įtaka Rusijos visuomenei, be kita ko, vykdant operacijas, kurių tikslas buvo jį sukompromituoti. Alexei Navalny dėl politinėje opozicijoje užimamo iškilaus vaidmens buvo sistemingai Rusijos Federacijos valstybės ir teisminių subjektų puldinėjamas ir patyrė jų represijas. 15.10.2020 Rusijos Federacijos valdžios institucijos atidžiai stebėjo Alexei Navalny veiklą 2020 m. rugpjūčio mėn. jo kelionės į Sibirą metu. 2020 m. rugpjūčio 20 d. jis sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. Šiomis aplinkybėmis pagrįsta daryti išvadą, kad Alexei Navalny apnuodijimas buvo įmanomas tik gavus Prezidentūros pritarimą. Todėl, atsižvelgiant į Andrei Yarin užimamas vadovaujamas pareigas Prezidentūroje, jis yra atsakingas už asmenų, įvykdžiusių arba dalyvavusių vykdant Alexei Navalny apnuodijimą paralyžiuojamąja nuodingąja medžiaga „Novičiok“, raginimą ir rėmimą, o tai pagal Cheminio ginklo uždraudimo konvenciją yra cheminio ginklo naudojimas. 11. Sergei Vladilenovich KIRIYENKO (Сергей Владиленович КИРИЕНКО) Lytis: vyras Gimimo data: 1962 m. liepos 26 d. Gimimo vieta: Sukhumi (Suchumis) Pilietybė: Rusijos Pareigos: Prezidentūros kanceliarijos vadovo pirmasis pavaduotojas Sergei Kiriyenko yra Rusijos Federacijos prezidentūros kanceliarijos vadovo pirmasis pavaduotojas. Eidamas šias pareigas, jis yra atsakingas už vidaus reikalus, įskaitant politines grupes ir veiklą. Alexei Navalny dėl politinėje opozicijoje užimamo iškilaus vaidmens buvo sistemingai Rusijos Federacijos valstybės ir teisminių subjektų puldinėjamas ir patyrė jų represijas. Rusijos Federacijos valdžios institucijos atidžiai stebėjo Alexei Navalny veiklą 2020 m. rugpjūčio mėn. jo kelionės į Sibirą metu. 2020 m. rugpjūčio 20 d. jis sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. 15.10.2020 Šiomis aplinkybėmis pagrįsta daryti išvadą, kad Alexei Navalny apnuodijimas buvo įmanomas tik gavus Prezidentūros pritarimą. Todėl, atsižvelgiant į Sergei Kiriyenko užimamas vadovaujamas pareigas Prezidentūroje, jis yra atsakingas už asmenų, įvykdžiusių arba dalyvavusių vykdant Alexei Navalny apnuodijimą paralyžiuojamąja nuodingąja medžiaga „Novičiok“, raginimą ir rėmimą, o tai pagal Cheminio ginklo uždraudimo konvenciją yra cheminio ginklo naudojimas. ▼M6 12. Sergei Ivanovich MENYAILO (Сергей Иванович МЕНЯЙЛО) Lytis: vyras Gimimo data: 1960 m. rugpjūčio 22 d. Gimimo vieta: Alagir (Alagiras) Pilietybė: Rusijos Pareigos: Šiaurės Osetijos–Alanijos vadovas Sergei Menyailo yra Šiaurės Osetijos–Alanijos vadovas. Jis buvo Rusijos Federacijos prezidento įgaliotasis atstovas Sibiro federalinėje apygardoje (2016–2021 m. balandžio mėn.). Eidamas šias pareigas, jis buvo atsakingas už prezidento konstitucinių įgaliojimų įgyvendinimo, įskaitant valstybės vidaus ir užsienio politikos įgyvendinimą, užtikrinimą. Iki 2021 m. rugpjūčio mėn. Sergei Menyailo buvo Rusijos Federacijos Saugumo Tarybos narys. Alexei Navalny dėl politinėje opozicijoje atliekamo reikšmingo vaidmens buvo sistemingai Rusijos Federacijos valstybės ir teisminių subjektų puldinėjamas ir patyrė jų represijas. Rusijos Federacijos valdžios institucijos atidžiai stebėjo Alexei Navalny veiklą 2020 m. rugpjūčio mėn. jo kelionės į Sibirą metu. Sunkiai sergantis, 2020 m. rugpjūčio 20 d. jis buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik valstybinėms valdžios institucijoms Rusijos Federacijoje. Tomis aplinkybėmis dera daryti išvadą, kad Alexei Navalny apnuodijimas buvo įmanomas tik gavus Prezidentūros pritarimą. Todėl, atsižvelgiant į tai, kad Sergei Menyailo vykdė vyresniosios vadovybės funkciją kaip buvęs Prezidentūros atstovas Sibiro federalinėje apygardoje, jis yra atsakingas už poveikio darymą asmenims, įvykdžiusiems arba dalyvavusiems vykdant Alexei Navalny apnuodijimą paralyžiuojamąja nuodingąja medžiaga „Novičiok“, ir tų asmenų rėmimą, o tai pagal Cheminio ginklo uždraudimo konvenciją yra cheminio ginklo naudojimas. 2020.10.15 ▼M4 13. Aleksandr Vasilievich BORTNIKOV (Александр Васильевич БОРТНИКОВ) Lytis: vyras Gimimo data: 1951 m. lapkričio 15 d. Gimimo vieta: Perm (Permė) Pilietybė: Rusijos Pareigos: Rusijos Federacijos Federalinės saugumo tarnybos direktorius Aleksandr Bortnikov yra Rusijos Federacijos Federalinės saugumo tarnybos direktorius ir eidamas šias pareigas yra atsakingas už pagrindinės Rusijos saugumo agentūros veiklą. Alexei Navalny dėl politinėje opozicijoje užimamo iškilaus vaidmens buvo sistemingai Rusijos Federacijos valstybės ir teisminių subjektų puldinėjamas ir patyrė jų represijas. Rusijos Federacijos Federalinė saugumo tarnyba atidžiai stebėjo Alexei Navalny veiklą 2020 m. rugpjūčio mėn. jo kelionės į Sibirą metu. 2020 m. rugpjūčio 20 d. jis sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. 15.10.2020 Šiomis aplinkybėmis ir atsižvelgiant į tai, kad Alexei Navalny apnuodijimo metu buvo stebimas, pagrįsta daryti išvadą, kad apnuodijimas buvo įmanomas tik dalyvaujant Federalinei saugumo tarnybai. Todėl, atsižvelgiant į Aleksandr Bortnikov užimamas vadovaujamas pareigas Federalinėje saugumo tarnyboje, jis yra atsakingas už asmenų, įvykdžiusių arba dalyvavusių vykdant Alexei Navalny apnuodijimą paralyžiuojamąja nuodingąja medžiaga „Novičiok“, rėmimą, o tai pagal Cheminio ginklo uždraudimo konvenciją yra cheminio ginklo naudojimas. 14. Pavel Anatolievich POPOV (Павел Анатольевич ПОПОВ) Lytis: vyras Gimimo data: 1957 m. sausio 1 d. Gimimo vieta: Krasnoyarsk (Krasnojarskas) Pilietybė: Rusijos Pareigos: Rusijos Federacijos gynybos ministro pavaduotojas Pavel Popov yra Rusijos Federacijos gynybos ministro pavaduotojas ir einant šias pareigas jam tenka bendra atsakomybė už mokslinių tyrimų veiklą. Tai apima ministerijos mokslinių ir techninių pajėgumų priežiūrą ir plėtojimą, įskaitant esamų ginklų bei karinės įrangos potencialo plėtojimą ir modernizavimą. Rusijos gynybos ministerija prisiėmė atsakomybę už iš Sovietų Sąjungos paveldėtas cheminio ginklo atsargas ir jų saugų laikymą, kol bus galima juos sunaikinti. 15.10.2020 2020 m. rugpjūčio 20 d. Alexei Navalny sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. Kadangi bendra atsakomybė už saugų cheminio ginklo laikymą ir sunaikinimą tenka Gynybos ministerijai, tokio cheminio ginklo panaudojimas Rusijos Federacijos teritorijoje galėtų būti įmanomas tik jei esama Gynybos ministerijos ir jos politinių vadovų ketinimų ar aplaidumo. Todėl, atsižvelgiant į Pavel Popov užimamas vadovaujamas pareigas Rusijos Federacijos gynybos ministerijoje, jis yra atsakingas už padėjimą asmenims, įvykdžiusiems arba dalyvavusiems vykdant Alexei Navalny apnuodijimą paralyžiuojamąja nuodingąja medžiaga „Novičiok“, o tai pagal Cheminio ginklo uždraudimo konvenciją yra cheminio ginklo naudojimas. 15. Aleksei Yurievich KRIVORUCHKO (Алексей Юрьевич КРИВОРУЧКО) Lytis: vyras Gimimo data: 1975 m. liepos 17 d. Gimimo vieta: Stavropol (Stavropolis) Pilietybė: Rusijos Pareigos: Rusijos Federacijos gynybos ministro pavaduotojas Aleksei Krivoruchko yra Rusijos Federacijos gynybos ministro pavaduotojas, kuriam tenka bendra atsakomybė už ginkluotę. Tai apima ministerijos ginkluotės atsargų ir karinės įrangos priežiūrą. Jis taip pat atsakingas už jų sunaikinimą vykdant tarptautines sutartis; ši užduotis paskirta Gynybos ministerijai. Rusijos gynybos ministerija prisiėmė atsakomybę už iš Sovietų Sąjungos paveldėtas cheminio ginklo atsargas ir jų saugų laikymą, kol bus galima juos sunaikinti. 15.10.2020 2020 m. rugpjūčio 20 d. Alexei Navalny sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. Kadangi bendra atsakomybė už saugų cheminio ginklo laikymą ir sunaikinimą tenka Gynybos ministerijai, tokio cheminio ginklo panaudojimas Rusijos Federacijos teritorijoje galėtų būti įmanomas tik jei esama Gynybos ministerijos ir jos politinių vadovų ketinimų ar aplaidumo. Todėl, atsižvelgiant į Aleksei Krivoruchko užimamas vadovaujamas pareigas Rusijos Federacijos gynybos ministerijoje, jis yra atsakingas už padėjimą asmenims, įvykdžiusiems arba dalyvavusiems vykdant Alexei Navalny apnuodijimą paralyžiuojamąja nuodingąja medžiaga „Novičiok“, o tai pagal Cheminio ginklo uždraudimo konvenciją yra cheminio ginklo naudojimas. ▼M1

B. JURIDINIAI ASMENYS, SUBJEKTAI IR ORGANIZACIJOS







Vardas, pavardė Identifikuojamoji informacija Įtraukimo į sąrašą priežastys Įtraukimo į sąrašą data 1. Mokslinių studijų ir tyrimų centras (Scientific Studies and Research Centre, SSRC) dar žinomas kaip Centre d'Études et de Recherches Scientifiques (CERS), Centre de Recherche de Kaboun Adresas: Barzeh Street, Po Box 4470, Damascus Mokslinių studijų ir tyrimų centras (SSRC) yra pagrindinis Sirijos režimo subjektas, kuriantis cheminį ginklą. SSRC yra atsakingas už cheminio ginklo, taip pat jo pristatymo į taikinį raketų kūrimą ir gamybą; jis veikia keliose Sirijos vietose. 2019 1 21 ▼M4 2. Valstybinis organinės chemijos ir technologijos mokslinių tyrimų institutas (GosNIIOKhT) (Государственный научно-исследовательский институт органической химии и технологии) Adresas: Shosse Entuziastov 23, 11 124 Moscow, Moscow Oblast, Russia; Telefonas: +7 (495) 673 7530; Faksas: +7 (495) 673 2218; Interneto svetainė: http://gosniiokht.ru El. paštas: dir@gosniiokht.ru Valstybinis organinės chemijos ir technologijos mokslinių tyrimų institutas (GosNIIOKhT) – valstybinis mokslinių tyrimų institutas, kuriam tenka atsakomybė už iš Sovietų Sąjungos paveldėtų cheminio ginklo atsargų sunaikinimą. Vykdydamas savo pirminę funkciją institutas iki 1994 m. dalyvavo kuriant ir gaminant cheminį ginklą, įskaitant paralyžiuojamąją nuodingąją medžiagą, šiuo metu žinomą kaip „Novičiok“. Po 1994 m. ta pati įmonė dalyvavo vyriausybinėje programoje, skirtoje iš Sovietų Sąjungos paveldėtų cheminio ginklo atsargų sunaikinimui. 15.10.2020 2020 m. rugpjūčio 20 d. Alexei Navalny sunkiai susirgo ir buvo paguldytas į vieną iš Omsko (Rusijos Federacija) ligoninių. 2020 m. rugpjūčio 22 d. jis buvo pervežtas į vieną iš Berlyno (Vokietija) ligoninių. Specializuotoje Vokietijos laboratorijoje vėliau buvo rasta aiškių įrodymų, kuriuos taip pat patvirtino Prancūzijos ir Švedijos laboratorijos, kad Alexei Navalny buvo apnuodytas „Novičiok“ grupės paralyžiuojamąja nuodingąja medžiaga. Ši nuodingoji medžiaga yra prieinama tik Rusijos Federacijos valstybinėms valdžios institucijoms. Todėl panaudoti „Novičiok“ grupės paralyžiuojamąją nuodingąją medžiagą būtų įmanoma tik dėl to, kad institutas neįvykdė savo pareigos sunaikinti cheminio ginklo atsargas.

▼B









II PRIEDAS

INTERNETO SVETAINĖS, KURIOSE PATEIKIAMA INFORMACIJA APIE KOMPETENTINGAS INSTITUCIJAS, IR ADRESAS, KURIUO SIUNČIAMI PRANEŠIMAI KOMISIJAI

▼M5

BELGIJA

https://diplomatie.belgium.be/en/policy/policy_areas/peace_and_security/sanctions

BULGARIJA

https://www.mfa.bg/en/EU-sanctions

ČEKIJA

www.financnianalytickyurad.cz/mezinarodni-sankce.html

DANIJA

http://um.dk/da/Udenrigspolitik/folkeretten/sanktioner/

VOKIETIJA

https://www.bmwi.de/Redaktion/DE/Artikel/Aussenwirtschaft/embargos-aussenwirtschaftsrecht.html

ESTIJA

https://vm.ee/et/rahvusvahelised-sanktsioonid

AIRIJA

https://www.dfa.ie/our-role-policies/ireland-in-the-eu/eu-restrictive-measures/

GRAIKIJA

http://www.mfa.gr/en/foreign-policy/global-issues/international-sanctions.html

ISPANIJA

https://www.exteriores.gob.es/es/PoliticaExterior/Paginas/SancionesInternacionales.aspx

PRANCŪZIJA

http://www.diplomatie.gouv.fr/fr/autorites-sanctions/

KROATIJA

https://mvep.gov.hr/vanjska-politika/medjunarodne-mjere-ogranicavanja/22955

ITALIJA

https://www.esteri.it/it/politica-estera-e-cooperazione-allo-sviluppo/politica_europea/misure_deroghe/

KIPRAS

https://mfa.gov.cy/themes/

LATVIA

http://www.mfa.gov.lv/en/security/4539

LIETUVA

http://www.urm.lt/sanctions

LIUKSEMBURGAS

https://maee.gouvernement.lu/fr/directions-du-ministere/affaires-europeennes/organisations-economiques-int/mesures-restrictives.html

VENGRIJA

https://kormany.hu/kulgazdasagi-es-kulugyminiszterium/ensz-eu-szankcios-tajekoztato

MALTA

https://foreignandeu.gov.mt/en/Government/SMB/Pages/SMB-Home.aspx

NYDERLANDAI

https://www.rijksoverheid.nl/onderwerpen/internationale-sancties

AUSTRIJA

https://www.bmeia.gv.at/themen/aussenpolitik/europa/eu-sanktionen-nationale-behoerden/

LENKIJA

https://www.gov.pl/web/dyplomacja/sankcje-miedzynarodowe

https://www.gov.pl/web/diplomacy/international-sanctions

PORTUGALIJA

https://www.portaldiplomatico.mne.gov.pt/politica-externa/medidas-restritivas

RUMUNIJA

http://www.mae.ro/node/1548

SLOVĖNIJA

http://www.mzz.gov.si/si/omejevalni_ukrepi

SLOVAKIJA

https://www.mzv.sk/europske_zalezitosti/europske_politiky-sankcie_eu

SUOMIJA

https://um.fi/pakotteet

ŠVEDIJA

https://www.regeringen.se/sanktioner

Adresas, kuriuo pranešimai siunčiami Europos Komisijai:

European Commission

Directorate-General for Financial Stability, Financial Services and Capital Markets Union (DG FISMA)

Rue de Spa 2

B-1049 Brussels, Belgija

E. paštas relex-sanctions@ec.europa.eu